Bokke nou bo Wallabies op ranglys | Nuus24
Johannesburg – Die Springbokke se oorwinning van 16-12 oor Ierland Saterdag in Dublin, het verseker dat hulle Australië op die Internasionale rugbyraad (IRR) se ranglys verbysteek.Suid-Afrika is nou in die tweede posisie met Australië derde nadat hulle die naweek teen Frankryk vasgeval het.Die Hane is in die vierde posisie, slegs 0.32 rangpunte agter die Wallabies.Argentinië is sewende nadat hulle Saterdag 'n historiese oorwinning van 26-12 oor Wallis in Cardiff behaal het terwyl Ierland teruggesak het na die agste plek.Die All Blacks het steeds 'n gemaklike voorsprong in die eerste plek.IRR se wêreldranglys:1 Nieu-Seeland 92.912 Suid-Afrika 85.503 Australië 84.824 Frankryk 84.585 Engeland 83.096 Wallis 80.607 Argentinië 80.298 Ierland 79.049 Skotland 77.9710 Samoa 77.14 Vir die jongste sportnuus volg Nuus24Sport op Twitter.
Lees meer oor: irr | springbokke VOLGENDE OP NUUS24X Vlag halfmas vir Micheale - DieHoorn
Vlag halfmas vir Micheale
Micheale Abrahams (15) Foto: Facebook
DIE vlag by die Hoërskool Oudts­hoorn hang die week halfmas nadat ’n graad 9-leerder van die skool verlede week in ’n motorbotsing tussen Laingsburg en Prins Albert gesterf het.
Micheale Abrahams (15), haar ouma Faith Abrahams, haar neef Wayde Abrahams (10) en niggie Nicolene Adams (5) het verlede Woensdagmiddag gesterf toe die Polo waarmee hulle gery het in ’n botsing betrokke was met ’n Toyota-bakkie op die N1 tussen Laingsburg en Prins Albertweg.
Micheale was die enigste kind van Francois en Davelene Abrahams van Beaufort-Wes en was sedert begin 2016 in die koshuis by die Hoërskool Oudtshoorn.
Haar ouers het die Hoërskool Oudts­hoorn gister besoek waar die voorportaal gevul was met blomme, kerse en briefies van haar skoolmaats – eerbewyse wat die leerders volgens die skoolhoof, Coenie de Vos, spontaan Maandag skool toe gebring het.
“Sy was ’n trotse en gelukkige Strui­sie,” het Davelene gister aan Die Hoorn gesê.
“Ons het vandag deurgekom na Oudts­hoorn en die skool besoek om baie dankie te sê vir wat die skool die afgelope jaar en ’n half in haar lewe beteken het en dit wat in haar lewe geplant is.”
Davelene sê dit was vir haar duidelik met haar besoek aan die skool dat haar dogter baie lewens oor alle grense heen geraak het.
Volgens De Vos het die skool Maandag tydens die saalopening hulde gebring aan en afskeid geneem van Micheale.
Hy vertel twee graad 11-seuns het op eie inisia­tief ’n Power Point-aanbieding oor haar vir die saalopening gemaak.
“Die kinders is baie hartseer oor Micheale. Haar nalatenskap is dat almal van haar gehou het.
“Ek onthou haar altyd vriendelike gesiggie by die skool.
“Sy het koor gesing en netbal gespeel. Haar dood is ’n groot verlies vir die skool. Sy was ’n Struisie in murg en been.”
• Honderde mense het sedert verlede Donderdag op Die Hoorn se Facebookblad hulde gebring aan Micheale.
’n Gesamentlike gedenkdiens vir haar en die ander drie oorledenes word van­oggend in Beaufort-Wes gehou, met ’n gesamentlike begrafnisdiens Saterdag­oggend om 10:00 in die Nuwe Apostoliese Kerk in Rustdene, Beaufort-Wes.
Polisie moet ingryp met groot drama buite hofgebou
Deur Garnett Wicomb DAAR was Woensdag groot drama buite die landdroshof op Oudts­hoorn toe lede van die publiek en familielede...
Handgemaakte ‘wapen’ voor besigheid gevind
Deur Ilze-Mari Gründling HULLE is bekommerd oor ’n voorwerp wat lyk soos ’n handgemaakte wapen wat hulle voor hul besigheid...
Vermeende moordenaar laat vaar borgaansoek
Deur Garnett Wicomb FAMILIELEDE van die vermoorde Deidri Opperman (16) en gemeenskapslede van Blomnek, De Rust, het vanoggend ‘n...
‘Maggie wou na Lesotho vlug’
• Borgaansoek in opspraakwekkende moordsaak begin Titus ontken skuld Deur Garnett Wicomb en Liesel le Roux DIE aansoek om...
Oudtshoorn-raad sê ja vir dié ontwikkelings
Deur Liesel le Roux VERSKEIE nuwe projekte het Dinsdag die groen lig gekry by ’n spesiale vergadering van die...
Speaker en vrou in hof
Die speaker van Prins Albert se stadsraad, Stoffel Botes (DA), en sy vrou, Carina, het vanoggend saam in die...
Tuis twee dae na sewejaarvonnis
Deur Garnett Wicomb ’N MAN wat skuldig bevind is aan moord op sy vrou, het na twee dae agter...
Sakeman wag steeds vir ’n verhoordatum
Deur Garnett Wicomb ’N SAKEMAN van Oudtshoorn wat tereg staan op klagtes van verkrag­ting en aan wie verlede jaar borgtog...
Reinecke dien klag in van aanrandingSkokgranate klap op dorp